
TUTELÀ 
IL PAISAC 
PAR SALVA 

LA MEMORIE 


X% Passant pe enesime gnove 
taronde, a servizi dal enesim 
centri comerciâl, il pinsîr 

al è simpri chel: ma trope 
tiere ise stade sacrificade tai 
ultins dîs, cuindis agns in 
Friùl par fà gnovis stradis, 
zonis residenzials, industriàls, 
comerciàls? Masse. L'Istitùt 
superiòr pe protezion e pe 
ricercje ambientàl (Ispra) - 
studiant cun scrupul i procès 
di trasformazion dal teritori — 
nus al ricuarde ogni an. Di un 
biel toc, al met il Friùl-Vignesie 
Julie tra i prins puescj in Italie 
par consum di tiere (e une 
posizion di vertig la regjon le à 
ancje par superficie di vendite 
de grande distribuzion), cun 
valòrs che a rivin scuasi al 9% 
a pet de superficie teritoriàl 
complessive (la medie 
europeane e je parsore dal 4%) 
e che no si puedin justificà cu 
la cressite demografiche, che, 
si sa, no je. Ce vuelial dî? Che 
ogni an a vegnin “mangjadis” 
desenis di etars di plui di chel 
prime, e no dome in citàt. E 

la liende no je cambiade cu 

la gnove normative regjonàl 
in materie, volude de Zonte 
Serracchiani. 


XK O sin lontans dal centrà 
l'obietîf dal consum zero di 
tiere che tancj aministradòrs, 
a plui nivei, a àn fevelàt: 
marketing teritoriàl di un 
teritori che nol sarà plui, 

lant indevant cussì. No stin 

a dismenteà che la plui 

part dai terens destinàts ae 
urbanizazion a son i miòr, chei 
di planure e plui produtîfs, tant 
che a àn denunziàt cetantis 
voltis lis organizazions di 
categorie dai agricultòrs. E 

no stin nancje a dismenteà i 
servizis ecosistemics preziòs 


(al va indevant a pagj. 2) » 

ungjò, Provincie di Udin! 

O isal dome un a riviodisi? 

Sieradis lis Provinciis, cui 
che al cjale di brut voli la riforme 
dai ents locài buride fûr de zonte 
Serracchiani magari al spere di falis 
resurî: ma ancje se e je vere che 
il gnùf governadòr Massimiliano 
Fedriga al à plui voltis fevelàt 
di volè creà cjantons sul model 
svuizar, ogni propueste e varès di 
jessi fate buine no dome de Regjon, 
ma ancje dal Parlament. Timps 
luncs, duncje: soredut cun dòs 
Cjamaris balcanizadis come chés 
che a son jessudis des elezions dai 4 
di Marg passat. 
Ma nus coventino pardabon lis 
Provinciis che ducj (ma propit 
ducj) cinc agns indaùr a volevin 
abolî e cumò ducj ur vain parsore? 
Ce àno fat pai nestris teritoris — o 
a lôr dam - par jessi stadis bot e 
sclop sieradis? Il belang al è sigùr 
dificil di fà: al è clàr che nissun al 
pues vé la peraule definitive, ma 
cuant che la croniche di ogni dì e 
devente storie, si scuen tamesà ce 
che lis trè provinciis furlanis a àn 
fat, sedi ben che mâl, pal Friùl. 

Ché di Udin, che ai prins di Avrîl e 
à sieràt i siei puartons, e à davuelt 
ben il rùl aministratîf di viodi 

di stradis e scuelis, e à fat alc pe 
tutele de culture e de identitàt, ma 
no à mai rivàt a jessi la anime de 
furlanetàt che il so ultin president 
Pieri Fontanini al à reclamàt intal 
discors di cumiat. Fuarte la citazion 
di Pier Paolo Pasolini: «A vegnarà 
ben il dì che il Friùl si inecuarzarà 
di vei na storia, un passat, na 
tradision!». Pecjàt che propit di 

là de aghe, tai agns ’60, a vedin 
domandàt cun fuarce di vê une lôr 
Provincie, ancje chè sierade di doi 
agns. Ancje la Cjargne e veve cirùt 
di scjampà tal 2004, ma no à rivàt 

a falu... Di là de aghe, la Provincie 
e je coventade plui ae citàt di 
Pordenon che al teritori. Il centri 
al à vude une legjitimazion fuarte 
tant che cjàf lùc, al à costruide 

une identitàt socioeconomiche 

e une burocrazie propriis, dut 

câs simpri plui distantis di chês 
furlanis. In realtàt, buine part dal 
teritori (soredut inte part alte de 
provincie) si sint furlane, ma cence 
dubi no par merit de Provincie. Che 
e à lavoràt ben inte viabilitàt, tal 
setOr ambientàl e in chel scolastic, 
ma e jere un pont fer soredut pai 
servizis. Di fat, daspò che e je stade 
sierade, a son sparidis ancje la 
autonomie de Cjamare di Cumierg, 

la alternance tal control de 
Fondazion de Casse di Sparagn dal 
Friùl-Vignesie Julie e ancje la sezion 
falimentàr dal Tribunàl. 

La Provincie che e à creade 

une minime, ma plui solide 
identificazion, e je stade forsit 

ché di Gurize, parcè che e je stade 
buine di meti dongje comunitàts 
che a son pardabon diferentis, ma 
che a insiorin cu la lòr diviersitàt 
dut il Friùl di là dal Judri. Dai paîs 
furlans aes zonis a maiorance 
slovene, di Grau a Monfalcon, ducj 
al pàr che a vedin vùt benefici de 
ativitàt di un ent picul, che propit 
par cheste sò dimension al somee 
che al vedi rivàt a rispuindi in 
maniere eficiente aes dibisugnis 
de int. Ce saraial di fà cumò par 
dài une gnove organizazion a une 
Regjon che no funzione tai siei ents 
teritoriài? Viodùt che lis Provinciis 
lis à fatis Napoleon, cuntune 
riforme che e vignive dal alt, sperìn 
che cumò cualchidun al vedi la 
inteligjence di fà partî un procès di 
condivision dal bas. 

Dome cussì si podarà dài une vere 
rapresentance al Friùl. I 


% a pagjine 9 


Pag]. 2 





LA PATRIE DAL FRIÙL 





MAI 2018 


EDITORIAL 


Tutela il paisaç 


par salva la memorie 
(di pagj. 1) 


peats al stàt naturàl de 

tiere (mitigazion dal clime, 
mantigniment dai ecuilibris 
idrogjeologjics, miorament de 
cualitàt dal aiar...). 


XK Un gnîf svilup al è pussibil 
(che lu tegnin a ments i 
aministradòrs locài sielts dai 
citadins tes elezions resintis e i 
lôr tecnics), rispietòs ancje dal 
ambient dulà che si vîf, che al 
è un valor multidimensional 

- ben comun, dirit individual, 
interès de comunitàt — e 

al impegne ducj: singui, 
associazions, istituzions. 
Imponie o no une riflession il 
fat - pandùt di resint simpri 
dal Ispra — che in regjon o vin 
la presince di pesticidis, in 
superficie e sot tiere, plui alte 
de Italie? I vàl un gnùf svilup, 
al è necessari, e che al sedi 
rispietòs dal paisaç, ven a stài 
il “prodot” storic e culturàl li 
che a lavorin intune nature 

e om, impuarît simpri plui 
ancje in Friùl e menaçât di 
progjets calàts dal alt o che a 
passin cu la complicitàt o la 
inerzie de politiche (eletrodots, 
superstradis, cimentificazion 
di aghis...). Il paisag nol è 
dome chel pituràt tai cuadris 

o il fonts par fasi un selfie, al è 
chel che al sta ator di nò, chel li 
che o sin nassùts, che o cjapìn 
fuarce, come che le cjapìn de 
memorie de nestre infanzie, de 


nestre zoventùt. Distruzilu al è 
come pierdi la nestre memorie, 
la nestre identitàt. E 

COROT 





Angela Felice, une vite 
pal teatri e pai zovins 


Diretore par agns dal Centri studis “Pier Paolo 
Pasolini” di Cjasarse e dal Teatro Club, 
e je mancjade ai 2 di Mai stàts 


je mancjade, ai 2 di Mai 

stàts, Angela Felice, pont 

di riferiment de culture e 
dal teatri furlans. E veve 69 agns. 
Nassude a San Denél, daspò la 
lauree in Letaris te Universitàt di 
Trieste il dotoràt di ricercje a Rome, 
e veve sielt di insegnà. Docente di 
leterature taliane e latine tes scuelis 
superiòrs e consulente sientifiche 
pal Ministeri de Publiche istruzion 
(e jere stade responsabile dal setòr 
teatri-scuele a nivel talian), e veve 
puartàt indevant intune la passion 
pal teatri. E deventà cussì diretore 
artistiche dal Teatro Club (e e tacà a 
recensî spetacui pal Gazzettino), de 
stagjondi Akropolis, vicepresidente 
dal Ent regjonàl teatràl dal Friùl- 
Vignesie Julie e anime dal Palio 


IL RICUART 





La liceal cu la voie 
di cambia il mont 


Free Angela, lant daùr dai 
siei siums di liceal. Si svicinave 
aes sperancis dai zovins de sò 
gjenerazion cu la stesse voie di 
cognossi e di cambià il mont che 

e veve tal frontà, cun serietàt 

e passion, i classics latins, la 
leterature e la storie, intes aulis dal 
Stellini. 

E cjapave la coriere adore la 
matine, cualchi volte si fermave 


teatrale studentesco. Tantis lis 
publicazionssurivistisspecializadis 
e par cjasis editoris. Di diretore dal 
Centri studis “Pier Paolo Pasolini” di 
Cjasarse (che evuidà paragnsataca 
dal 2009) e à contribuît in maniere 
determinante a fà cognossi in dut il 
mont la figure e la opare dal poete 
e inteletuàl e de istituzion furlane. 

E propit a Cjasarse, nancje un mês 
primedesò muart,oaiviodùt Angela 
pe ultime volte. O vevin di fevelà 
tune cunvigne, inmaneade te suaze 
de Fieste de Patrie dal Friùl, sulteme 
de identitàt e des sòs dinamichis 
tal Friùl di vuê, tacant di Pasolini e 
rivant al presint. Di cualchi zornade 
no stave gran ben - il mâl che le à 
puartade vie, le veve a pene cjapade 
e jê nancje no lu saveve —, e pûr no 


a studia li di Augusto Casasola 

in placàl Cele, masse dongje 

de sofite di Toni Capuozzo par 

no restà inmagade dai viers de 
beat generation che a vignivin 
ciclostilàts là in version provinciàl. 
Che Borc Gracan al fos in cualchi 
mùt une sielte di vite predestinade 
no si pues savé, ma ciert clamàsi 
Felice di cognon e jessi a stà in 
androne Paradîs nol pues sucedi 
par câs, se no a une persone che e 
fàs Angela di non. Cetantis voltis 
che o vin ridùt parsore, cjatantle 
intant che e montave sù su la sò 
Mini e jo o saltavi fùr dal garage 
che, tant par cambià, si cjate 
intune altre des siet andronis di vie 
Gracan. 

I miei contats cun jê dopo de 


veve volùt mancjà al apontament. 
Sijere preparade cun scrupul, come 
che e faseve simpri. 

E cui siei sfueis sot man, plens 
di aponts ordenàts, e veve cjapàt 
duc] i presints fevelant a braç, cun 
passion e competence, dal so Pier 
Paolo: Angela lu clamave par non, 
tant che un di famee. Tornant a 
cjase insiemi, o vin fevelàt dut il 
timp di Friùl, de culture e de lenghe 
furlanis — che jê tant e veve a cjàr —, 
di cemùt che lis vivin i zovins, chei 
zovins che e veve tant a cùr, atente 
come pòcs a imagjinà par lôr un 
avignî cuintri il vueit dal presint e 
a lavorà di consecuence. 

Femine di grande sensibilitàt e di 
profonde inteligjence, apassionade 
e gjenerose, studiade (di teatri a °nt 


scuele a rimontavin aes primis 
edizions dal Pali Studentesc, 
segnadis di ce che al restave 

dal "moviment" e de sò voie di 
cambiament cultural partint de 
scuele e dai zovins. E ancje i segnài 
di chel becâsi vicendevul tra jo che 
le tacavi pe pocje produzion par 
furlan al Pali e jê che e rispuindeve 
ustinade intal no volê fà dome che 
la retoriche de marilenghe. 

Dopo, il so rùl decisîf inte 
"riapropriazion' di Pasolini de 
bande dal Friùl e il gno ricognossii 
dute la positivitàt, complice 

ché atmosfere magjiche dai 
Colonos dulà che lis diferencis 

a deventin dialetiche dal fà. Ma 
cuasi a slontanà la vecjaie e lis 

sôs magagnis, al jere stàt propri 





ANGELA FELICE 


saveve cetant e no smeteve mai di 
studià, di cirî titui gnùfs di autòrs e 
tescj), e à cirùt di fà valè tal mont de 
culture furlane i ponts di viste e lis 
sensibilitàts des feminis. 

Angela nus veve regalàt, pal numar 
di Març de La Patrie dal Friùl, une 
riflession articolade su la situazion 
dal teatri furlan di vué, sclete come 
che e jere jê. Mai complasente cul 
podé - di amirà, duncje, ancje 
par chest - e critiche su lis tantis 
iniziativisculturàlsautoreferenzials 
fatis cun bégs publics, le moveve, in 
dutcecheefaseve,laconvinzion che 
la culture e fos il motòr pe cressite 
civil de comunitàt, in particolàr des 
gnovis gjenerazions. Un esempli di 
seguî. Vué plui di simpri. 

Cungjò, Angela. I 


il '68 a viodinus dibati insiemi 
l’Istàt passât, intun mùt di 
dialoga public, ma tra nô cifràt in 
maniere intime, par musis e fats 
cognossùts in chei agns. Dopo, 
ancjemò un invît, l'Invier passat, 
par une gnove iniziative in citàt 
intune vision de vite culturàl 
divierse dai circuits uficiài: une 
pigule stanzie che vuê mi vise 
une vecjo cjast. I ultins incuintris 
in ocasion de presentazion des 
listis pal Pat pe Autonomie. E jere 
entusiaste pe sielte di Avoledo 

di candidàsi, ma in gjeneràl par 
cheste gnove propueste. I risultàts 
no ju à viodùts, ma o soi sigûr che 
cualchidun jai à comunicats. E jê, 
ju ur à dât acet cuntune bocje di 
ridi des sôs. E 





GNOVIS 


LA CUINTRISTORIE 

DI FLORAMO A MUÇANE 

PAR “VINO DI LEI?” 

Te suaze de rassegne “Vino di lei?”, 
sabide ai 9 di Jugn, aes 6 sore sere, 
tal zardin de famee Del Giulio 
“Teste” in vie Levade 5 a Muçane, 
al sarà presentàt il libri di Agnul 
Floramo “Cuintristorie de Prime 





Vuere Mondiàl 1914-1918”. Al 
sarà presint l'autòr, presentàt di 
Erika Adami. In câs di maltimp, 
l'incuintri si fasarà tal centri civic 
Villa Muciana in place Sant Marc. 
E je previodude une degustazion 
dai vins de Aziende agricule Denis 
Montanar. 

“Vino di lei?” e je une rassegne 
inmaneade de Associazion 
culturàl Artetica: une serie 

di incuintris vierts a ducj tai 
zardins e tai curtîi des cjasis de 
Basse Furlane. Scritòrs, poetis 

e cjantautòrs si esibissin e a 
dialoghin intune atmosfere 
intime e familiar. Ae fin di ogni 
apontament, une cantine dal 
teritori e presente la proprie 
produzion di vins acompagnade di 
un pigul rinfresc. Il 





SA 


I VOLUMS 

DE PATRIE DAL FRIÙL 

AL SALON 

DAL LIBRI DI TURIN 

Chest an, pe prime volte, la 
Associazion cultural "Patrie dal 
Friùl" e jere presinte cui siei volums 
al Salon internazional dal libri di 
Turin, che si è davuelt dai 10 ai 14 di 

Mai te sede tradizional dal Lingotto. 
“The Best (iis)”, il libri a fumuts 
dai Gnognosaurs di Dree Venier, 


e la “Cuintristorie de Prime Vuere 
Mondial 1914-1918” di Agnul 
Floramo a jerin in biele mostre 
tal paveon 1 a disposizion dai 
tancj visitadòrs dal prestigjòs 
apontament dedicàt ae editorie. E 

IN SPIETE DAI PRINS PROVIODIMENTS, “LA PATRIE DAL FRIÙL” E STIMOLE IL GNÙF GOVERNADÒR 





«PRESIDENT FEDRIGA, 
TI SCRIF...» 


Sanitàt e Uti, cualchi propueste 
par rimedeà ai eròrs 
de ere Serracchiani 


umò al scomence il 

biel. E ancje il dificil. 

Dopo de galopade 
eletoràl vincidore che ai 29 
di Avrîl e à puartàt il leghist 
triestin Massimiliano Fedriga 
ae presidence de Regjon Friùl- 
Vignesie Julie cun ben il 57,09% 
di consens, puartant la Lega 
Nord cul 34,09% a “asfaltà” 
ancje i aleâts (Forza Italia si è 
fermade al 12,11%, Progetto 
FVG al 6,29% e Fratelli d’Italia 
al 5,47%), cumò si vierc la fase 
tant plui complesse dal guvier. 
Fedriga stes al à segnadis lis 
prioritàts: corezi lis riformis plui 


contestadis de ere Serracchiani 
(sbocjade dal eletoràt, che al à 
lassât al president candidaàt dal 
Centricampe, Sergio Bolzonello, 
il 26,84% dome dai consens), vàl 
a dî lis Uti e la sanitàt. 

Su chescj temis e su lis prioritàts 
che a nt derivin, “La Patrie 

dal Friùl” e à volùt sintî trê vôs 
cetant sensibilis e profondis, che 
no àn mai mancjàt di denunzià 
limits e sfuarcaduris des 
riformis in at: l'economist Fulvio 
Mattioni, il sindicalist Roberto 
Muradore e Zaga Balog, dal 
Coordenament dai Comitàts pal 
Ospedal di Glemone. 


Une ultime notazion sui 
risultàts eletorài: intai bancs 

de oposizion, in plui dal 
Centricampe e dal Movimento 

5 Stelle (il president candidàt 
Alessandro Fraleoni Morgera 

si è fermàt al 11,67%), a saran 

i autonomiscj furlans cul lôr 
tornà storic. Il Pat pe Autonomie 
al à totalizat di fat il 4,10% tant 
che liste, e il 4,40% pal president 
candidat Sergio Cecotti, 
puartant in Consei regjonàl il 
sindic in jessude di Merét di 
Tombe, Massimo Moretuzzo, e 

il sindic in jessude di Tramone 
Disot, Giampaolo Bidoli. E 


ZAGA BALOG 


«Sanitàt, conzela 


la riforme e cambia rote» 


No ae aziende sanitarie 
uniche regjondl 


C si spietin un cambi 
<< di rote decîs su la riforme 
sanitarie»: Zaga Balog, referente 
pal Coordenament dai Comitâts a 
difese dal Ospedâl di Glemone (e 
infermieretalpontdiProntintervent 
dal nosocomi glemonàs e dai 29 di 
Avrîl ancje conseire comundàl inte 


maiorance dal neu sindic Revelant), 
no fâs zîrs di peraulis, ancje se 
e amet che «il gnûf president al 
varà bisugne di timp par visionà i 
risultàts de riforme Serracchiani in 
ducj i aspiets dal teritori regjonàl. 
Però, za dal moment si pues procedi 
cuntun conzelament de riforme». 


FULVIO MATTIONI 





«Decentrà e je cuistion 


di sorevivence» 


Pal economist furlan e covente 
une grande riforme de Regjon 


L? prime robe di fà al è 
<< recuperà risorsis al belanç 
regjonàl: cence cheste jentrade 
dutis lis riformis a cuetein»: Fulvio 


Mattioni, economist e ricercjadòr 
furlan, al va dret al pont. «Ai 30 


di Jugn dal 2019 o vin di riviodi i 
pats disgraciàts Tondo-Tremonti 
e Serracchiani-Padoan. O varìn di 
domandài a Rome che e anuli prin di 
duti250milionsl'ancheovindidaal 
Stàt (a jerin 370, la Serracchiani dal 


ROBERTO MURADORE 





«La Regjon che e torni 
a jessi motor di disvilup» 
Te smire dal sindicalist Cisl 
il rùl des societàts partecipadis 


ompit de Regjon al è creà 
«C 


un contest favorevul ae 
economie. Lis impresis piçulis 
e mediis, che a costituissin in 
grande part il tiessùt produtîf 
furlan, no àn la pussibilitât di 
ativà in maniere autonome chês 


funzions imateriàls che vuè a 
coventin plui di simpri, tant che il 
marketing, la internazionalizazion, 
la digjitalizazion». Roberto 
sindicalist de Cisl de 


zone di Udin e de Basse Furlane 


Muradore, 


(che di chê al è stàt par un pieç 


servizis di Roberto Pensa 


E je fiducie par vie che i Comitàts si 
soncjatâts cun Fedrigain campagne 
eletorâl (come pûr cul Movimento 5 
Stelle, intant che il centriçampe al 
à declinàt l'invît al confront), e lui 
si è dimostràt «une persone tant 
disponibile a scoltà». 

Cuài sono i ponts fondamentài di 
une pussibile svolte?«A son chei che 
o vin denunziàt simpri, fin di cuant 
che si son tacàts a intuî i lineaments 
de riforme Serracchiani-Telesca — e 
sclaris Balog —. Unificà la sanitàt 
teritoriàl cun chê ospedaliere e cu 
la ricercje universitarie al è stàt un 
eròr gràf parcè che i fins di chescj 
trê comparts a son cetant diferents 
tra di lôr. Si è creat un cjalderon 
di no podélu gjestî. Si spietin che 


prin di Zenâr dal 2018 ju à scurtàts 
di 120 milions)». Riviodi i pats, ma 
par fà ce? «Riformà in profonditàt 
la aministrazion regjonâl e rilancà 
la economie - al sosten Mattioni —. 
Lis Uti no son di podé miorà. Chescj 
ents a puedin cjapà sostance dome 
di une riforme fuarte de Regjon, 
cu la redistribuzion di funzions 
e competencis par ufrî servizis 
publics miôr e decentrâts. Se nol 
sarà un decentrament vêr, ancje 
di personâl e di risorsis, no si va di 
nissune bande. La Regjon e je un 
agregàt mastodontic che al viôt 
lavorà intal “palac” almancul 5 mil 
personis (includùts i dipendents 
des ex Provinciis), plui une “part B” 
fate di 3 mil personis des societàts 


segretari gjeneràl), al indiche 
agjende impegnative pe 


gnove zonte regjonal. «Lis nestris 


une 


impresis a van judadis no parcè 
che no capissin chestis prioritàts, 
ma parcé che lis lôr dimensions 
a impedissin di meti in organic 
personis specializadis in chescj 
setOrs. La propueste e je cheste: lis 
societàts partecipadis regjonals 
a van riformadis e focalizadis su 
lis azions di supuart aes impresis 
pigulis e mediis, inietantjur lis 
competencis specialistichis che a 
coventin intal mont di vuê. Vonde fà 
dome prestits aesimpresis! Pluitost, 
che si furnissin esperts che a van 
ator pal mont a ativå iniziativis di 
internazionalizazion pes impresis 
furlanis». 


Fedriga al sielzi i siei colaboradôrs 
plui direts tra i professioniscj e 
i operadôrs de sanitàt, personis 
competentis e formadis, par cjapà 
in man la situazion». La esperience 
di chescj cinc agns, secont Balog, «e 
à dimostràt che il depotenziament 
dal Ospedal di Glemone in Presidi 
pesalùtnolàfataltri che stropà chei 
altris nosocomis di rét di San Denél 
e di Tumiec, creant discomuts ae 
popolazion dal Friùl de Alte e de 
Pedemontane. 

Cumò no si trate semplicementri di 
tornà ae situazion pre riforme, ma 
al bisugne vierzi gnovis prospetivis. 
Si à di partî di un studi seri su lis 
esigjencis dal teritori in dutis lis sôs 
variabils, ancje orografichis, cence 


partecipadis. Vot mil personis no si 
guviernin, parcè che no si sa se chel 
che tu stàs fasint al à un senso se tu 
varessis pluitost di fà alc di gnùf». 

Ae Regjon «che si lassi la direzion 
strategjiche, il —monitorament 
des politichis e il lôr miorament, 
e lis pocjis robis che no puedin 
fà i teritoris singui, plui dongje 
dal citadin, des impresis e dal 
lavoradòr». Un esempli? «O vin 
distrute la Agjenzie regjonàl dal 
Lavòr intal piês moment de crisi, il 
prin di Zenàr dal 2013, dant 6 mil 
euros di incentiîf ai operadòrs dai 
uficis regjonài dal Lavòr par che 
a deventassin provinciài, dantjur 
dopo, cu la centralizazion de 
Serracchiani, altris incentîfs par 


Lant ancjemò plui intal concret, 
e va miorade la viabilitàt interne 
regjonàl: «Nol è pussibil vê di stà 
une ore e mieze par là di Udin a 
Pordenon, e la metàt dal timp par 
là a Trevis. Dopo, al è clàr che il Friùl 
Ocidentàl al cjale bande il Venit. No 
dîs che si vedi di fà stradis dibant, 
ma almancul intervignî dulà che 
in efiets al covente ai citadins e aes 
impresis». Altri pont impuartant, 
al è «no distruzi ce che di bon al 
è staàt fat in chescj ultins 5 agns. 
Rilancimpresa al à sistematizat la 
architeture des zonis industrials. 
Nol va butàt vie, ma al va rindùt 
operatîf intal sens di plui servizis 
aes impresis insediadis o che a 
podaressin insediasi. Al va ancje 
confermatillavòr fat sul turisim par 


rimetisi a modelins prestruturàts 
e pensats a taulin, che a valin di 
Tarvis a Triest. 

Nò o proponìn une aziende gnove 
che e fasi riferiment ae aree largje 
udinese, che no sedi plui unide al 
teritori di Codroip, ma che e inglobi 
chel di Tarcint, e là che l'ospedal di 
Glemoneal recupari lis sôs funzions 
dirêtinsiemi cun Tumiec». Semafar 
ros invezit pe ipotesi di une aziende 
sanitarie uniche regjonal, che e 
jere stade puartade indenant dal 
Centridiestre cul president Tondo: 
«E je une soluzion dificile di gjestî 
- e conclùt Balog —. O pensin che si 
puedilàviers trê areis largjis (Triest, 
Pordenon e Udin) dividudis in 
distrets, tant che la aree di mont». Il 


fà il percors contrari. I marcjàts 
dal lavor a son locài, nol à sens 
guviernà di un scritori che al sta a 
Triest. I protagoniscj a àn di jessi 
lis impresis e lis personis che a 
cirin ocupazion (i disocupàts, i 
discoragjàts, i zovins che no cirin 
lavòr e no studiin), no i ents di 
formazion. 

O sin daùr a assisti al espatri 
di 4.500-5 mil zovins ad an. Di 
là di une pierdite di risorsis pe 
economie, si stin zuiant ancje il 
futùr demografic. Intai prossims 20 
agns al è il pericul di pierdi 200 mil 
personis in etàt di vore su 800 mil. 
Dal 2008 al 2018, o vin pierdût za 50 
mil personis in etàt di vore. Aromai 
e je une cuistion di sorevivence». Il 


creà gnùfs filons di atrat che a vadin 
di là dal model tradizional des feriis 
al màr o in mont». 

Dut al à di pontà al miorament 
de ocupazion: «Il lavoradòr 
che al piert la ocupazion al va 
responsabilizàt sul so impegn 
necessari a ricualificasi par tornà 
a jentrà intal mont dal lavòr. Di 
là tal mont dai ents di formazion 
- al siere Muradore -, a varessin 
di jessi ufiertis plui oportunitàts 
di cressite professional, midiant 
di robuscj periodis di pratiche, 
di bande des impresis che a cirin 
professionalitàts specialistichis e 
inovativis, e de Cj;amare di cumierg, 
par cui che al vůl inviasi bande il 
mont de imprenditorie e de libare 
profession». Il 





Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove labonament a un mensiîl unic: 
almancul une volte al més, lei par furlan! 

